
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας Ιδρυσης και λειτουργίας Μουσικής 


Σχολής στο Νικόλαο Σουκαρά. . 1 

Χαρακτηρισμός ως ιστορικού διατηρητέου μνημείου 
του Ιερού Ναού Αγίου Ιωάννου Προδρόμου στην Ρα- 

ψάνη. 2 

Χαρακτηρισμός ως ιστορικού διατηρητέου μνημείου 
του φρουρίου στη θέση «Λουτράκι» περιοχής Μαρα- 

θίου Χανίων. 3 

Τροποποίηση της συστατικής πράξης της Δημοτικής 
Επιχείρησης Τουριστικής Ανάπτυξης Λιβαδειάς Ν. 

Βοιωτίας (Δ.Ε.Τ.Α.Λ.). 4 

Σύσταση Δημοτικής Επιχείρησης Τεχνικών Έργων Λι¬ 
βαδειάς Ν. Βοιωτίας (Δ.Ε.Τ.Ε.Λ.). 5 

Κατάργηση Σχολικής Επιτροπής Δήμου Χαϊδαρίου Ατ¬ 
τικής. 6 

Ψήφιση ΟΕΥ της Μουσικής Σχολής Αμαλιάδος Ν. 

Ηλείας. 7 

Ψήφιση ΟΕΥ Κοινότητας Σκινιά Ν. Λασιθίου. 8 

Τροποποίηση της Ε109/12.10.92 απόφαση Νομάρχη 
Ξάνθης. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΚΑΤΕΧΝ/Δ/6896 (1) 


Χορήγηση άδειας ίδρυσης και λειτουργίας Μουσικής Σχο¬ 
λής στο Νικόλαο Σουκαρά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 


ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου θεσ/νίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/ 33992/31.8.87. 
«προϋποθέσεις λειτουργίας τμήματος κλασσικής κιθά¬ 
ρας» (ΦΕΚ 500/Β/87). 

8. Την αριθ. ΥΠΠΟ/ ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, τμημάτων, 
Γραφείων της Κ.Υ. του ΥΠΠΟ» (ΦΕΚ 987/Β/28.11.91). 

9. Το από 19.1.93 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχίας Κορινθίας. 

10. Την από 14.12.92 αίτηση του Νικολάου Σουκαρά, 
ιδρυτού της Μουσικής Σχολής, με τα συνημμένα δικαιολο- 
γητικά, αποφασίζουμε: 

1. Χορηγούμε στο Νικόλαο Σουκαρά, άδεια ίδρυσης και 
λειτουργίας Μουσικής Σχολής, που θα στεγαστεί στο κτι- 
ρίο, επί της οδού Νοταρά 63, στην Κόρινθο, και θα έχει 
επωνυμία «ΜΑΔΡΙΓΑΔΕΙΟΣ ΜΟΥΣΙΚΗ ΣΧΟΛΗ Ν. ΣΟΥ- 
ΚΑΡΑ». 

2. Η Μουσική Σχολή, θα λειτουργήσει τα τμήματα, ωδι¬ 

κής, αρμονίας, αντίστοιξης, φυγής, πληκτών, κλασσικής 
κιθάρας. — 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το Β' έμμηνο του σχολικού έτους 
1992-93. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 29 Ιανουαρίου 1993 

Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1 /Φ32/5363/93 (2) 

Χαρακτηρισμός ως ιστορικού διατηρητέου μνημείου του 

Ιερού Ναού Αγίου Ιωάννου Προδρόμου στην Ρα- 

ψάνη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την απόφαση ΥΠΠΟ/ΓΝΟΣ /49095/30.10.1991 
(ΦΕΚ Β 987/28.11.91) «Περί μεταβιβάσεως αρμοδιότη¬ 
τας Υπουργού και δικαιώματος υπογραφής». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθ. 52 
Πράξη του, της 23.12.1992 (αριθ. θέματος 24°), αποφα¬ 
σίζουμε: 

Χαρακτηρίζεται ως ιστορικό διατηρητέο μνημείο ο ναός 
του Αγίου Ιωάννου Προδρόμου που ευρίσκεται στην εί¬ 
σοδο του χωριού. Πρόκειται για μονόχωρη, ξυλόστεγη, βα¬ 
σιλική, μικρών διαστάσεων με στοά ανοικτή προς Νότο. Το 
τέμπλο είναι κτιστό και η οροφή επίπεδη ξύλινη. Κατά- 
γραφη εσωτερικά με κτιτορική επιγραφή και χρονολογία 
1η Σεπτεμβρίου 1546. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Ιανουαρίου 1993 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ38/53385/1078 (3) 

Χαρακτηρισμός ως ιστορικού διατηρητέου μνημείου του 

φρουρίου στη θέση «Λουτράκι» περιοχής Μαραθίου 

Χανίων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β728.11.91 και ΦΕΚ 17/Β716.1.92) «Μεταβίβαση αρμο¬ 
διοτήτων Υπουργού κ.λπ.». 

2. Τις διατάξεις του Κ.Ν. 5351/32 «Περί Αρχ/των» (άρ¬ 
θρο 52). 

3. Την ομόφωνη γνωμοδότηση του Τοπικού Συμβουλίου 
Μνημείων Δυτ. Κρήτης, όπως αυτή διατυπώθηκε στην 
αριθ. 3/5.10.92 Συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο, ενε- 
τικής κατασκευής το φρούριο στη θέση «Λουτράκι» περιο¬ 


χής Μαραθών Χανίων, που βρίσκεται νοτιοδυτικά του όρ¬ 
μου Λουτράκι, στο ύψωμα του ακρωτηρίου Καλόγηρος και 
το οποίο δεσπόζει στον κόλπο της Σούδας. 

Σώζεται το περίγραμμα του φρουρίου και οι κυκλικοί 
προμαχώνες στις γωνιές. Από τις διατάξεις αυτής της από¬ 
φασης, δεν προκαλείται δαπάνη σε βάρος του κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουαρίου 1993 

Με εντολή Υπουργού 
Ο Προϊστάμενος 
Ν. ΖΙΑΣ 

—-♦- 

Αριθ. 1989+1110 (4) 

Τροποποίηση της συστατικής πράξης της Δημοτικής Επι¬ 
χείρησης Τουριστικής Ανάπτυξης Λιβαδειάς Ν. Βοιω¬ 
τίας (Δ.Ε.Τ.Α.Λ.). 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 4745/4.4.1991 απόφαση του Νομάρχη Βοιωτίας 
που δημοσιεύθηκε στο ΦΕΚ 231 /15.4.1991 (τεύχος Β'). 

2. Την 321/1992 απόφαση του Δημοτικού Συμβουλίου 
Λιβαδειάς σχετικά με την τροποποίηση της συστατικής 
πράξης της Δημοτικής Επιχείρησης Τουριστικής Ανάπτυ¬ 
ξης Λιβαδειάς (Δ.Ε.Τ.Α.Λ.) αλλαγή τίτλου της επιχείρησης 
- διεύρυνση των δραστηριοτήτων και των σκοπών της. 

3. Το 1475/25.11.1992 έγγραφο της Δ/νσης Προγραμ¬ 
ματισμού και Ανάπτυξης, σχετικά με την έκθεση αξιολόγη¬ 
σης οικονομοτεχνικής μελέτης για την επέκταση των σκο¬ 
πών της Δημοτικής Επιχείρησης Τουριστικής Ανάπτυξης 
Λιβαδειάς (Δ.Ε.Τ.Α.Λ) και τη μετατροπή της σε Δημοτική 
Επιχείρησης Πολιτισμού και Ανάπτυξης Λιβαδείας (Δ.Ε.- 
Π.Α.Λ.). 

4. Την 9/1993 απόφαση του Δημοτικού Συμβουλίου Λι¬ 
βαδειάς, σχετικά με τη συμπλήρωση της 321 /92 απόφα¬ 
σης του Δημοτικού Συμβουλίου Λιβαδειάς, αποφασί¬ 
ζουμε: 

Τροποποιείται η συστατική πράξη της Δημοτικής Επι¬ 
χείρησης Τουριστικής Ανάπτυξης Λιβαδειάς (Δ.Ε.Τ.Α.Λ) 
που συστάθηκε με την 4745/4.4.1991 απόφασή μας και 
δημοσιεύτηκε στο Φ.Ε.Κ. 231/15.4.91 (τεύχος Β') ως 
εξής: 

1. Αλλάζει την επωνυμία της Δημοτικής Επιχείρησης 
Τουριστικής Ανάπτυξης Λιβαδειάς (Δ.Ε.Τ.Α.Λ) σε Δημο¬ 
τική Επιχείρησης Πολιτισμού και Ανάπτυξης Λιβαδειάς 
(Δ.Ε.Π.Α.Λ). 

2. Τροποποιεί το άρθρο 2 στο οποίο ορίζεται ο σκοπός 
της Επιχείρησης ως εξής: 

Σκοποί της επιχείρησης είναι: 

α) Η ανάπτυξη δραστηριότητας στο τομέα της αναψυ¬ 
χής και συγκεκριμένα η δημιουργία και εκμετάλλευση 
εστιατορίων, αναψυκτηρίων, κυλικείων, άίδοοίβςυβ κ.λπ. 

β) Η δημιουργία και εκμετάλλευση θεάτρου και κινημα¬ 
τογράφου. 

γ) Η δημιουργία και εκμετάλλευση βρεφονηπιακών 
Σταθμών. 

δ) Η δημιουργία και εκμετάλλευση κέντρων δημιουργι¬ 
κής απασχόλησης παιδιών, 
ε) Η δημιουργία και εκμετάλλευση ωδείου, 
στ) Η δημιουργία και εκμετάλλευση ξενώνων και κατα- 
σκηνωτικών κέντρων, 
ζ) Η δημιουργία εργαστηρίων εικαστικών, 
η) Η εκπόνηση μελετών ανάπτυξης 
θ) Η διοργάνωση επιμορφωτικών προγραμμάτων, 
ι) Η διοργάνωση κάθε μορφής πολιτιστικών εκδηλώ¬ 
σεων. 

ια) Η παραγωγή κάθε μορφής επικοινωνιακοϋ υλικού 
(έντυπα, ραδιοφωνικές εκπομπές, νϊάβο κ.λπ) που προά¬ 
γουν τους σκοπούς της επιχείρησης. 

Από τις διατάξεις αυτής της απόφασης (321/92) δεν 
προκαλείται δαπάνη σε βάρος του προϋπολογισμού του 
Δήμου Λεβαδέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 11 Φεβρουάριου 1993 

Ο Νομάρχης 
ΒΑΣΙΛΕΙΟΣ ΞΕΝΑΚΗΣ 

- »- 

Αριθ. 2024 + 1990 (5) 

Σύσταση Δημοτικής Επιχείρησης Τεχνικών Έργων Λιβα¬ 
δειάς Ν. Βοιωτίας (Δ.Ε.Τ.Ε.Λ.). 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις των άρθρων 260-267 του Δ.Κ.Κ. (ΠΔ 
323/89). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύτηκε στο 244/19.4.84 
ΦΕΚ τ. Β. 

3. Την 102/1992 απόφαση του Δημοτικού Συμβουλίου 
Δήμου Λεβαδέων του Νομού Βοιωτίας. 

4. Την 10/1993 απόφαση του Δημοτικού Συμβουλίου 
Λιβαδειάς, σχετικά με τη συμπλήρωση της 102/1992 από¬ 
φασης του Δημοτικού Συμβουλίου Λιβαδειάς. 

5. Το Π.Δ/γμα 250/89 που δημοσιεύτηκε στο 118Α/ 
10.8.89 Φ.Ε.Κ. «Μεταβίβαση αρμοδιοτήτων του Υπουρ¬ 
γού Εσωτερικών στους Νομάρχες», αποφασίζουμε: 

1. Συνιστάται στην πόλη της Λιβαδειάς του Νομού Βοιω¬ 
τίας, επιχείρηση με την επωνυμία «Δημοτική Επιχείρηση 
Τεχνικών Έργων Λιβαδειάς, (Δ.Ε.Τ.Ε.Λ.) ως ίδιο Νομικό 
Πρόσωπο Ιδιωτικού Δικαίου, το οποίο διέπεται από τις δια¬ 
τάξεις των άρθρων 260 έως 267, 270, 274 και 287 του 
Δ.Κ.Κ. (Π.Δ. 323/89). 

2. Σκοπός της Επιχείρησης είναι: 

α. Κατασκευή και συντήρηση έργων υποδομής στην πε¬ 
ριοχή του Δήμου. 

β. Ανάληψη παρόμοιων έργων από άλλους Δήμους και 
Κοινότητες. 

γ. Ανάληψη, εκτέλεση και διαχείριση έργων οικιστικής 
ανάπλασης και ανάπτυξης καθώς και η συμμετοχή σε εται¬ 


ρεία μικτής οικονομίας για την οικιστική ανάπτυξη περιο¬ 
χών που πρόκειται να ενταχθούν στο σχέδιο πόλης έργα τα 
οποία θα εκτελέσει η επιχείρηση. 

δ. Ανάληψη εργολαβιών για την κατασκευή κατοικιών 
στα πλαίσια στεγαστικών προγραμμάτων. 

ε. Κατασκευή κάθε είδους τεχνικών έργων, που ανατί¬ 
θενται στη Δημοτική Επιχείρηση από φυσικά ή νομικά 
πρόσωπα του ιδιωτικού ή του Δημόσιου Τομέα. 

στ. Ανάληψη και εκτέλεση προγραμμάτων επιμόρφωση 
και επαγγελματικής κατάρτισης. 

ζ. Πραγματοποίηση επενύσεων και η διαχείριση και 
εκμετάλλευση εγκαταστάσεων αδρανών υλικών και λατο¬ 
μείων. 

η. Πραγματοποίηση επενδύσεων υποβοηθητικών της 
κατασκευαστικής δραστηριότητας όπως η δημιουργία μο¬ 
νάδας παρασκευής μπετόν, πλακών, πλακιδίων, τσιμεντό¬ 
λιθων κ.λπ. 

θ. Η εμπορία ειδών εξοπλισμού όλων των έργων που κα¬ 
τασκευάζει. 

ι. Η σύσταση ανωνύμων εταιρειών σύμφωνα με το Ν. 
2190/20 και το άρθρο 274 του Δ.Κ.Κ. (Π.Δ. 323/89), είτε 
δια της εξ αρχής ίδρυσης αυτών από τη Δ.Ε.Τ.Ε.Λ. είτε δια 
της απόκτησης του 100% των μετοχών τους από την επι¬ 
χείρηση. 

3. Η επιχείρηση διοικείται από 7μελές Διοικητικό Συμ¬ 
βούλιο, που τα μέλη του ορίζονται μαζί με τους αναπληρω¬ 
τές από το Δημοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
είναι αιρετοί εκπρόσωποι της πόλης, ένας (1) είναι εκπρό¬ 
σωπος των εργαζομένων στην Επιχείρηση, αν αυτή απα¬ 
σχολεί περισσότερους από είκοσι εργαζομένους, ένας (1) 
εκπρόσωπος του Εργατοϋπαλληλικού Κέντρου Λιβαδειάς 
και τα υπόλοιπα μέλη είναι δημότες ή κάτοικοι της πόλης 
που έχουν πείρα ή γνώσεις σχετικές με το αντικείμενο της 
Επιχείρησης. 

4. Η διάρκεια της Επιχείρησης είναι εκατό (100) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της Επιχείρησης είναι η πόλη της Λιβαδειάς του 
Νομού Βοιωτίας. 

6. Ο Δήμος διαθέτει στην Επιχείρηση χρηματικό ποσό 
δρχ. (6.400.000) ως αρχικό κεφάλαιο. 

7. Οι πόροι της Επιχείρησης είναι: τα έσοδα από την 
άσκηση της δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και 
λοιπές επιχορηγήσεις. 

8. Η Επιχείρηση διαλύεται: 

α. Με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Νο¬ 
μάρχη. 

β. Όταν λήξει χωρίς να παραταθεί η διάρκεια της Επι¬ 
χείρησης. 

γ. Σε περίπτωση πτώχευσης της Επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε- 

μείς υποθέσεις, εισπράττονται οι απαιτήσεις ρευστοποιεί- 
ται η περιουσία και πληρώνονται τα χρέη της Επιχείρη¬ 
σης. 

Το υπόλοιπο περιέρχεται στο Δήμο. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση καί εποπτεία της Επιχείρησης, διέπονται από τις σχε¬ 
τικές με της Δημοτικές και Κοινοτικές επιχειρήσεις διατά¬ 
ξεις του Π.Δ/τος 323/89 και με την αριθμό 25027/9.4.84 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 (τεύχος Β'). 

Από τις διατάξεις αυτής της απόφασης (102/92) προ- 
καλείται δαπάνη σε βάρος του προϋπολογισμού του Δή¬ 
μου Λεβαδέων, ύφους (6.400.000) δραχμών, για το τρέ- 
χον οικονομικό έτος 1993. 

Για την ανωτέρω δαπάνη έχει εγγραφεί πίστωση στον 
προϋπολογισμό του Δήμου Λεβαδέων, ύφους 
(6.400.000) δρχ. με τα στοιχεία κωδικός αριθμός υποχρε¬ 
ωτικών δαπανών Κ.Α. 21-211-9Ε με τίτλο «Συμμετοχή του 
Δήμου στο αρχικό κεφάλαιο της Δ.Ε.Τ.Ε.Λ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 11 Φεβρουαρίου 1993 

Ο Νομάρχης 
ΒΑΣΙΛΕΙΟΣ ΞΕΝΑΚΗΣ 

* _ ι \ 

-♦- 

Αριθ. 664 (6) 

Κατάργηση Σχολικής Επιτροπής Δήμου Χαϊδαρίου 
Αττικής. 

Ο ΝΟΜΑΡΧΕΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

3. Την 10249/26.5.92 απόφασή μας με την οποία συ- 
στάθηκε στο Δήμο Χαϊδαρίου ίδιο Νομικό Πρόσωπο με την 
επωνυμία «Σχολική Επιτροπή 5ου Γυμνασίου Δάσους, Δή¬ 
μου Χαϊδαρίου». 

4. Την 457/92 απόφαση του Δημοτικού Συμβουλίου 
Χαϊδαρίου, για την κατάργηση της παραπάνω Σχολικής 
Επιτροπής, δεδομένου ότι, με την 456/92 όμοια απόφασή 
του συστήθηκε Νομικό Πρόσωπο με την επωνυμία «Σχο¬ 
λική Επιτροπή 11ου Δημοτικού Σχολείου και 5ου Γυμνα¬ 
σίου Χαϊδαρίου», αποφασίζουμε: 

Καταργούμε το Νομικό Πρόσωπο με την επωνυμία 
«Σχολική Επιτροπή 5ου Γυμνασίου Δάσους, Δήμου Χαϊδα- 
ρίου», που συστήθηκε με την 10249/26.5.92 απόφασή 
μας, για τον λόγο που αναφέρεται στο σκεπτικό της από¬ 
φασης. 

Από την παραπάνω κατάργηση δεν προκαλείται δαπάνη 
σε βάρος του προϋπολογισμού του Δήμου Χαϊδαρίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 28 Ιανουρίου 1993 

Ο Νομάρχης 
ΑΘΑΝ. ΜΠΟΥΡΑΣ 

. - 4 -- 

Αριθ. 399 (7) 

Ψήφιση ΟΕΥ της Μουσικής Σχολής Αμαλιάδος Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις όμοιες του άρ¬ 
θρου 26 Ν. 1832/89. 

β) Των άρθρων 1, 2, 3, 4 και 15 του Ν. 1586/86 

2. Τις αριθ. 53560/59/6.8.1986 και 4403/20.1.1988 
εγκυκλίους του Υπουργείου Εσωτερικών. 

3. Την αριθ. 1 /1992 απόφαση του Διοικητικού Συμβου¬ 
λίου της Μουσικής Σχολής Αμαλιάδας περί φηφίσεως 
ΟΕΥ η οποία εγκρίθηκε με την αριθ. 91 /92 απόφαση του 
Δημ. Συμβουλίου Αμαλιάδας. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρυ 14 παρ. 9 του Ν. 1586/86 που διατυ¬ 
πώθηκε στο αριθ. 3/1992 πρακτικό αυτού. 

5. Όλα τα στοιχεία του φακέλλου καθώς και τις ανάγκες 
σε προσωπικό της Μουσικής Σχολής Αμαλιάδας, αποφα¬ 
σίζουμε: 

1. Εγκρίνουμε την αριθ. 1/1992 απόφαση του Διοικητι¬ 
κού Συμβουλίου της Μουσικής Σχολής Αμαλιάδος περί 
φηφίσεως νέου ΟΕΥ όπως αναλυτικά ορίζεται στην από¬ 
φαση αυτή ώστε η διάρθρωση των θέσεων των υπηρεσιών 
αυτής να έχει ως εξής: 

ΟΡΓΑΝΙΣΜΟΣ 
ΕΣΩΤΕΡΙΚΗΣ ΥΠΗΡΕΣΙΑΣ 
ΤΗΣ ΔΗΜΟΤΙΚΗΣ ΜΟΥΣΙΚΗΣ ΣΧΟΛΗΣ 

Αρθρο Ιο 

Η σύσταση της ΔΗΜΟΤΙΚΗΣ ΜΟΥΣΙΚΗΣ ΣΧΟΛΗΣ 
ΑΜΑΛΙΑΔΑΣ, έγινε με την απόφαση του ΔΗΜΟΤΙΚΟΥ 
ΣΥΜΒΟΥΛΙΟΥ αριθ. 52/90 που εκδόθηκε βάσει των δια¬ 
τάξεων του άρθρου 187 του Δημοτικού και Κοινοτικού 
Κώδικα (Π.Δ. 323/89) επικυρώθηκε με την απόφαση της 
Νομαρχίας Ηλείας αριθ. 21435/10.9.90 και δημοσιεύ¬ 
θηκε η σχετική συστατική πράξη στο Φ.Ε.Κ. 708/ 

12.11.90, τεύχος δεύτερο. 

Ο κανονισμός λειτουργίας της ΔΗΜΟΤΙΚΗΣ ΜΟΥΣΙ¬ 
ΚΗΣ ΣΧΟΛΗΣ, εγκρίθηκε με την απόφαση της Νομαρχίας 
Ηλείας αριθ. 21788/10.9.91. 

Αρθρο 2ο 

Οι πόροι της ΔΗΜΟΤΙΚΗΣ ΜΟΥΣΙΚΗΣ ΣΧΟΛΗΣ θα εί¬ 
ναι: 

1. Κρατική επιχορήγηση. 

2. Τα δικαιώματα εγγραφής και διδάκτρων των μαθη¬ 
τών. 

.3. Η επιχορήγηση του Δήμου Αμαλιάδας. 

4. Εισπράξεις από συναυλίες. 

5. Από δωρεές και συνδρομές. 

Άρθρο 3ο 

Η ΔΗΜΟΤΙΚΗ ΜΟΥΣΙΚΗ ΣΧΟΛΗ ΑΜΑΛΙΑΔΑΣ, αποτε- 
λεΐται από τις κατωτέρω υπηρεσίες. 

1. Τη Διοικητική Υπηρεσία, στην οποία ανήκουν: 
α) Το γραφείο Γραμματείας. 

β) Το Γραφείο Οικονομικής Διαχείρισης. 

2. Την Εκπαιδευτική Υπηρεσία, στην οποία ανήκουν, 
α) Η Προωδιακή Σχολή. 

β) Η Σχολή Ανωτέρων θεωρητικών Μαθημάτων και Σύν¬ 
θεσης, που περιλαμβάνει τα κάτωθι τμήματα: 

-Τμήματα αρμονίας, ειδικών οργάνων. 

-Τμήμα ενοργάνωσης πνευστών οργάνων. 

-Τμήμα αντίστοιξης και φυγής: Αντίστοιξη και φυγή. 

γ) Η Σχολή ενοργάνωσης μουσικής που περιλαμβάνει τα 
τμήματα: 

Τμήμα πληκτών: Πιάνο 

Τμήμα εγχόρδων: Βιολί, Βιάλα, Βιολοντσέλο και Βαθύ¬ 
χορδο. 

Τμήμα Πνευστών: Πλαγίαυλος (φλάουτο), Ολκωτή σάλ- 
πιγξ (κλαρίνο), βαθεία σάλπιγξ. 

Τμήμα Νυκτών: Άρπα. 

Τμήμα κρουστών: όλα τα κρουστά και σύγχρονα βοηθη¬ 
τικά. 

Τμήμα λαϊκών οργάνων (μαντολίνο, αρμόνιο, ακορντεόν 
κ.λπ.). 

α) Σχολή Μονωδίας που περιλαμβάνει το κάτωθι τμήμα: 
Τμήμα Μονωδίας: Μονωδία 
Τμήμα νυκτών: Άρπα. 

ε) Σχολή Εκκλησιαστικής Μουσικής σε άλα της τα είδη. 
Άρθρο 4ο 

ΠΡΟΣΩΠΙΚΟ: 

Το προσωπικό της ΔΗΜΟΤΙΚΗΣ ΜΟΥΣΙΚΗΣ ΣΧΟΛΗΣ, 
διακρίνεται σε Διοικητικό και Εκπαιδευτικό. 

Οι θέσεις του προσωπικού ορίζονται σε κατηγορίες και 
βαθμούς, σύμφωνα με τις διατάξεις του Ν. 1586/86 κα¬ 
θώς και τα Π.Δ. 37/87, και 22/89. 

Α. ΔΙΟΙΚΗΤΙΚΟ ΠΡΟΣΩΠΙΚΟ 
ΚΛΑΔΟΣ Π.Ε. 

Δύο θέσεις (2) Δ.Ε. Διοικητικοί με βαθμό ΔΕΙ 
Μία θέση (1) ΥΕ16 καθαρίστριας με βαθμό Α-Δ. 

Β' ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΚΛΑΔΟΣ Π.Ε. 

Εξι θέσεις (6) Καθηγητών με βαθμό Α-Γ. 

ΚΛΑΔΟΣ Τ.Ε. 

Τρεις θέσεις (3) Δασκάλων με βαθμόΆ-Γ. 

Τέσσερις θέσεις (4) Επιμελητών με βαθμό Α-Γ. 

Εκ των ανωτέρω θέσεων θα εξελίσσονται σύμφωνα με 


τις διατάξεις του Ν. 1586/1986 σε συνδυασμό με τις 
όμοιες του 37/87 και 22/89. 

Άρθρο 5ο 

ΠΡΟΣΟΝΤΑ ΠΡΟΣΩΠΙΚΟΥ- 
ΚΑΘΗΚΟΝΤΑ - ΥΠΟΧΡΕΩΣΕΙΣ 

Για την πρόσληψη του προσωπικού που προβλέπει το 
άρθρο 3 του παρόντος, ισχύουν οι διατάξεις του άρθρου 
13 του Κανονισμού Λειτουργίας της ΔΗΜΟΤΙΚΗΣ ΜΟΥΣΙ¬ 
ΚΗΣ ΣΧΟΛΗΣ οι εκάστοτε ισχύυσες. διατάξεις για την 
πρόσληψη τακτικού προσωπικού. 

Ως προς τα καθήκοντα και τις υποχρεώσεις το προσωπι¬ 
κού, εφαρμόζονται οι διατάξεις των άρθρων 15,16,17 και 
18 του Κανονισμού της ΔΗΜΟΤΙΚΗΣ ΜΟΥΣΙΚΗΣ ΣΧΟ¬ 
ΛΗΣ ΑΜΑΛΙΑΔΑΣ. 

Άρθρο 6ο 

ΠΡΟΣΛΗΨΗ ΠΡΟΣΩΠΙΚΟΥ 

Για την πρόσληψη μονίμου - τακτικού προσωπικού 
ισχύουν οι εκάστοτε διατάξεις πρόσληψης προσωπικού 
από τους Ο.Τ.Α. και τα Ν.Π.Δ.Α. των Ο.Τ.Α. 

Άρθρο 7ο 

ΠΡΟΣΛΗΨΗ ΠΡΟΣΩΠΙΚΟΥ ΜΕ ΣΥΜΒΑΣΗ 

Γ ια την πρόσληψη προσωπικού με σχέση εργασίας Ιδιω¬ 
τικού Δικαίου ορισμένου χρόνου έχουν εφαρμογή οι εκά¬ 
στοτε ισχύουσες διατάξεις περί πρόσληψης τέτοιου προ¬ 
σωπικού. 

Ακόμη δεν επιτρέπεται σύσταση θέσεων προσωπικού 
Ιδιωτικού Δικαίου με τον Οργανισμό Εσωτερικής Υπηρε¬ 
σίας των ΟΤΑ και Ν.Π.Δ.Δ. αυτών. 

Επίσης η πρόσληψη προσωπικού Ιδιωτικού Δικαίου ορι¬ 
σμένου χρόνου επιτρέπεται μόνο για κάλυψη εποχιακών, 
πρόσκαιρων και κατεπειγουσών αναγκών. 

Αναθέτει στο Δήμαρχο - πρόεδρο κάθε περαιτέρω νό¬ 
μιμη ενέργεια. 

Η παρούσα απόφαση διαβιβάζεται στο Δημοτικό Συμ¬ 
βούλιο Αμαλιάδας η πράξη αυτή πήρε αριθμό (1) έτοϋς 
1992. 

2. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του νομικού προ¬ 
σώπου ΔΗΜΟΤΙΚΗ ΜΟΥΣΙΚΗ ΣΧΟΛΗ ΤΟΥ ΔΗΜΟΥ 
ΑΜΑΛΙΑΔΟΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 18 Ιανουαρίου 1993 
Ο Νομάρχης κ.α.α. 

Ο Αναπληρωτής Προϊστάμενος 
ΠΑΝ. ΣΚΟΥΡΑΣ 

- -4 -— 

Αριθ. 461 (8) 

Ψήφιση ΟΕΥ Κοινότητας Σκινιά Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 

αντικαταστάθηκε με αυτές του άρθρου 26 του Ν. 1832/ 
89. 

2. Τις διατάξεις των άρθρων 1-4 του Ν. 1586/86 

3. Τις διατάξεις των Π.Δ. 37α/87 και 22/90 

4. Τις αριθ. 53560/6.8.86, 75643/16.1.1987 και 
4403/20.1.1988 εγκυκλίους του ΥΠ.ΕΣ. 

5. Την αριθ. 7/1992 απόφαση του Κ.Σ. Σκινιά αναφο¬ 
ρικά με την ψήφιση του ΟΕΥ της Κοινότητας. 

6. Την αριθ. 21/1992 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 παρ. 9 του Ν. 
1586/86 που διατυπώθηκε στο αριθ. 3/92 πρακτικό του. 

7. Ολόκληρο του σχετικό φάκελλο, αποφασίζουμε: 

Εγκρίνουμε τον ΟΕΥ της Κοινότητας Σκινιά που ψηφί- 

σθηκε με την αριθ. 7/1992 απόφαση του Κ.Σ. και ο οποίος 
παρουσιάζει την παρακάτω διάρθρωση και διαβάθμιση. 

ΑΡΘΡΟ 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Διοι¬ 
κητική Υπηρεσία. 

ΑΡΘΡΟ 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μία (1) θέση Γραμματέα του Κλάδου ΔΕΙ με βαθμό 
Γ-Α. 

ΑΡΘΡΟ 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για το διορισμό, τα καθήκοντα, τους περιορισμούς, το 
χρόνο εργασίας την αστική ευθύνη, τα δικαιώματα, τις με¬ 
ταβολές υπηρεσιακής κατ/σης το προβάδισμα τις ποινές, 
τη λύση της υπαλληλικής σχέσης, την ιατροφαρμακευτική 
περίθαλψη, τα έξοδα κηδείας των μονίμων υπαλλήλων 
που προβλέπονται από τον οργανισμό ρυθμίζονται από τις 
διατάξεις του Ν. 1188/81 και των διαταγμάτων που εκδί- 
δονται σε εκτέλεση του Νόμου αυτού. 

ΑΡΘΡΟ 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητας της Διοικητικής υπηρεσίας ανήκουν 
(ενδεικτική απαρίθμηση). 

Γραμματέας Κοινότητας. 

α) Η μέριμνα για την τήρηση του βιβλίου επίπλων και 
σκευών και διαφύλαξη αυτού. 

β) Η μέριμνα για την τήρηση και φύλαξη των προβλεπο- 
μένων από το νόμο βιβλίων της Κοινότητας των φακέλλων 
του αρχείου και τη σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 


νότητας, πλην της απόρρητης αφού προηγουμένως τεθεί 
υπόψη του Πρόεδρου χωρίς καθυστέρηση και να γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του κοιν/ 
κού συμ/λίου, η καταχώρηση τους στο βιβλίο πρακτικών 
αυτού η μέριμνα για την υπογραφή του και την έκδοση 
αντιγράφων. 

ε) Η κατάρτιση με τον Πρόεδρο σχεδίου του Προϋπολο¬ 
γισμού της Κοινότητας και η συνυπογραφή με τον Πρόε¬ 
δρο της Κοινότητας των βεβαιωτικών καταλόγων, επιβο¬ 
λής βεβαίωσης και είσπραξης των εν γένει κοιν/κών εσό¬ 
δων και η διεξαγωγή της εν γένει λογιστικής υπηρεσίας 
της Κοινότητας. 

στ) Η υπογραφή όλων των σχεδίων των προς υπογραφή 
εγγράφων και όλων των πιστ/κών και πινάκων που προ¬ 
βλέπουν οι ισχύουσες διατάξεις. 

ζ. Η ενημέρωση του Προέδρου για την πορεία των οι- 
κον/κών της Κοιν/τας και η προσυπογραφή με τον Πρόε¬ 
δρο των χρηματικών ενταλμάτων της Κοινότητας. 

η. Η επιμέλεια κατάρτισης του προγράμματος τέλεσης 
δημοσίων κοιν/κών εορτών και δεξιώσεων. 

θ. Η φροντίδα για τη λειτουργία των υπηρεσιών της Κοι¬ 
νότητας ύδρευσης, φωτισμού, άρδευσης, καθαριότητας 
αποχέτευσης ως και πόσης άλλης δημιουργηθεισομένης 
υπηρεσίας στο μέλλον. 

ι. Η τήρηση και φύλαξη των Μητρώων Αρρένων, Δημο¬ 
τολογίων και Ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από Νόμους, Δ/τα κΐλπ. 

ΑΡΘΡΟ 5 

Αυτός ο Οργανισμός ισχύει από τη δημοσίευση του στην 
Εφημερίδα της Κυβέρνησης. 

ΑΚΡΟΤΕΛΕΥΤΙΟ ΑΡΘΡΟ 

1. Από τις διατάξεις της απόφασης αυτής προκαλείται 
δαπάνη σε βάρος του προϋ/σμοϋ της Κοινότητας Σκινιά 
ύψους 1.480.000 δρχ. περίπου για το τρέχον οικονομικό 
έτος και 1.500.000 δρχ. περίπου για καθένα από τά επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
Προϋπ/σμό της Κοινότητας ύψους 2.000.000 δρχ. με τα 
στοιχεία Κ.Α. 05/111.1 «Αποδοχές τακτικών υπαλλή¬ 
λων». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγιος Νικόλαος, 25 ΙανουαρΙου 1993 
Ο Νομάρχης 
ΚΩΣΤΗΣ ΧΑΤΖΗΔΑΚΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) _ 1789 


Αριθ. Ε. 191 (9) 

Τροποποίηση της Ε109/12.10.92 απόφαση Νομάρχη 
Ξάνθης. 

Ο ΝΟΜΑΡΧΗΣ ΞΑΝΘΗΣ 

Με την Ε 191 /92 απόφασή μας τροποποιείται η Ε109/ 
12.10.92 όμοια και α) διορίζεται για ένα έτος η Αγλαΐα Κω- 
τούλα Πρωτόδικης, ως Πρόεδρος της Επιτροπής Στρατιω¬ 
τικών Επιτάξεων. 

Ο Ευστάθιος Μανάβης, Πρωτοδίκης, ως τακτικό μέλος 
και η Μαρία Βασματζή επίσης Πρωτόδικης, ως αναπληρω¬ 
ματικό μέλος της Επιτροπής. 


β) Παρατεΐνεται η θητεία του Χαράλαμπου Μανανά, 
Προϊσταμένου της Υπηρεσίας Δημοσίων κτημάτων και του 
Χρήστου Κεσουδάκη, υπαλλήλου της ίδιας Υπηρεσίας και 
αναπληρωματικού μέλους της Επιτροπής και 

γ) Παρατείνεται η θητεία των αναπληρωματικών μελών 
του Δ.Ε.Σ.Ε. Μπάλα Αθανασίου του Δ'ΣΣ/ΔΜΧ και Σδρέ- 
βανου Μαρίνου του Δ’Κ.Τ.Σ'. 

Ξάνθη, 4 Φεβρουάριου 1993 

Ο Νομάρχης 
Γ. ΚΑΠΑΝΤΖΟΓΛΟΥ 


1790 _ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣ ΙΜΕ Σ ΠΛ ΗΡΟΦ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ. 57 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ. 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεοης στο Δημόσιό Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

»' 

Γ · 

» 

10.000 

» 

500 

δ) 

» 

» 

-» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

». 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












